Αποκαλύπτοντας το εγχειρίδιο,
σου έδειξα πώς να ανέβεις στην κορυφή της αλυσίδας,
να φτιάξεις ισχυρό επιχειρηματικό σχέδιο,
να τρομοκρατείς τον εχθρό
και να είσαι ένα βήμα μπροστά απ' τις Αρχές.
Σου έδειξα ακόμα και τι να μην κάνεις.
Στο τελευταίο μάθημα, είναι ώρα να αυξήσεις τις φιλοδοξίες
και να μάθεις πόσο ισχυρός μπορεί να γίνει ένας αρχιμαφιόζος.
Οι καλύτεροι αρχιμαφιόζοι απλώνουν τα πλοκάμια τους παντού,
ώστε να εξαλείψουν κάθε εμπόδιο στην εγκληματική δραστηριότητά τους.
Κανένας πρωτοπόρος εγκληματίας δεν έφτασε πιο ψηλά
ούτε είχε τέτοια ακρίβεια όσο ο βασιλιάς της κοκαΐνης της Κολομβίας,
ο Πάμπλο Εσκομπάρ.
Έγινε εξπέρ του εγχειριδίου
και πρόσθεσε και δικά του κεφάλαια.
Είχε πολιτική εξουσία, τον θεωρούσαν ήρωα.
Έναν ιδιαίτερο χαιρετισμό…
Ήταν αδίστακτος με τους εχθρούς,
πολύ μακιαβελικός, κι ήταν και καλός επιχειρηματίας.
Δεν βγάζεις τυχαία 30 δισεκατομμύρια.
Ακολούθησε το παράδειγμά του, κι ίσως γίνεις κι εσύ ο καλύτερος,
αφού μάθεις πώς να κερδίζεις φίλους και να ασκείς επιρροή παντού.
ΠΩΣ ΝΑ ΓΙΝΕΙΣ ΑΡΧΙΜΑΦΙΟΖΟΣ
ΠΑΜΠΛΟ ΕΣΚΟΜΠΑΡ ΑΝΟΙΞΕ ΝΕΟΥΣ ΔΡΟΜΟΥΣ
Ο Πάμπλο Εσκομπάρ ξεκίνησε απ' το Μεντεγίν της Κολομβίας,
κι έγινε επικεφαλής του μεγαλύτερου συνδικάτου ναρκωτικών,
έχοντας μια ολόκληρη χώρα υπό τον έλεγχό του.
Ήταν αρχιμαφιόζος. Τρομοκράτης.
Ήταν εγκληματικό μυαλό κι ένας παγκόσμιος επιχειρηματίας.
Αλλά πριν δούμε πώς τα κατάφερε ο Πάμπλο,
να μερικές λεπτομέρειες
για τα πρώτα του βήματα που από πιόνι τον έκαναν βασιλιά.
Ζήτω ο Πάμπλο Εσκομπάρ Γκαβίρια!
Ο ΕΣΚΟΜΠΑΡ ΕΙΧΕ ΠΟΛΛΗ ΣΤΡΟΧΟΠΡΟΣΗΛΩΣΗ
Ο Εσκομπάρ ήθελε να βγάλει ένα εκατομμύριο πέσος Κολομβίας
ως τα 30 του.
Η μητέρα του ήταν δασκάλα.
Ο πατέρας του ήταν αγρότης
που δούλευε σε φάρμα, Δεν είχαν οικονομικούς πόρους.
Απ' την εφηβεία του κιόλας,
είχε δείξει το επιχειρηματικό ταλέντο.
Ο Εσκομπάρ έγινε σημαντικός παράγοντας
σε μεγάλη επιχείρηση λαθρεμπορίου τσιγάρων.
Την επέκτεινε, αυξάνοντας τα κέρδη του αφεντικού.
Έτσι, μπόρεσε μετά να χτίσει τη δική του αυτοκρατορία ως έμπορος ναρκωτικών.
Ο ΕΣΚΟΜΠΑΡ ΠΑΡΑΤΗΡΟΥΣΕ ΤΙΣ ΤΑΣΕΙΣ
Ο Εσκομπάρ έβλεπε άλλους εμπόρους να βγάζουν λεφτά απ' την κοκαΐνη.
Η κοκαΐνη είχε μεγαλύτερο περιθώριο κέρδους από τη μαριχουάνα.
Για να πάει ένα κιλό στις ΗΠΑ,
μιλάμε για 5.000 δολάρια.
Αν η απόδοση στο ένα κιλό είναι 80.000 δολάρια…
Δεν είμαι οικονομολόγος,
αλλά ακόμα κι εγώ καταλαβαίνω ότι μιλάμε για εκπληκτική απόδοση.
ΑΝΕΒΗΚΕ ΣΤΗΝ ΕΞΟΥΣΙΑ ΛΟΓΩ ΠΡΑΞΙΚΟΠΗΜΑΤΟΣ
Το 1975, ο Εσκομπάρ ήταν ένας έμπορος ναρκωτικών χαμηλού επιπέδου
που δεν είχε κανείς ακουστά.
Εμφανίζεται μια ευκαιρία.
Ένα άτομο, ονόματι Ρεστρέπο, ήθελε βοήθεια για μια πώληση ναρκωτικών στο Μεντεγίν.
Ο Πάμπλο τον βοήθησε.
Δύο μήνες αργότερα, ο Φάμπιο Ρεστρέπο δολοφονήθηκε.
Λέγεται ότι ο Εσκομπάρ διέταξε τη δολοφονία.
Ο Εσκομπάρ αναλαμβάνει την οργάνωσή του
και λέει σε όλους ότι πλέον δουλεύουν γι' αυτόν.
Αρχηγική κίνηση.
Αλλά οι φιλοδοξίες του
ξεπερνούσαν τη διεύθυνση τοπικού εμπορίου ναρκωτικών.
Ήθελε να αλλάξει το παιχνίδι.
Ήθελε να κυβερνήσει την Κολομβία.
Για να το καταφέρει, πρέπει να επεκτείνει τη ζώνη επιρροής του,
ξεκινώντας απ' τον σταθερό αντίπαλο κάθε εγκληματικού ηγέτη.
ΑΣΤΥΝΟΜΙΑ
ΤΑΚΤΙΚΗ ΠΑΡΕ ΤΟΝ ΝΟΜΟ ΜΕ ΤΟ ΜΕΡΟΣ ΣΟΥ
Για έναν φιλόδοξο αρχιμαφιόζο,
η τοπική αστυνομία μπορεί να γίνει πολύ ενοχλητική.
Αλλά κι οι πιο εντάξει αστυνομικοί δελεάζονται με την κατάλληλη προσφορά.
Πολύ ωφέλιμο να δωροδοκείς διεφθαρμένους αστυνομικούς.
Έχεις μεγαλύτερο έλεγχο στις γειτονιές
και στην επιχείρησή σου.
Όταν πληρώνεις αστυνομικούς,
δεν υπάρχει τίποτα καλύτερο.
ΜΕΝΤΕΓΙΝ, ΚΟΛΟΜΒΙΑ
Ως κορυφαίος έμπορος κοκαΐνης στο Μεντεγίν,
ήξερε ότι έπρεπε να 'χει τον νόμο με το μέρος του.
Ιδίως αφού σχεδίαζε μια τολμηρή κίνηση για να αυξήσει την εξουσία του.
Όταν ασχολήθηκε περισσότερο με την κοκαΐνη,
κατάλαβε πόσο θα αυξάνονταν τα κέρδη
αν την παρήγαγε ο ίδιος.
Είπε "Ας επενδύσουμε χρήμα σε εργαστήρια κοκαΐνης".
Αλλά αντιμετώπισε πρόβλημα στη μεταφορά του προϊόντος.
Στα μέσα του 1970,
υπεύθυνη για το κυνήγι εμπόρων ναρκωτικών ήταν η κολομβιανή αστυνομία.
Έστηνε οδοφράγματα
στους κεντρικούς δρόμους της Κολομβίας.
Αν δεν έχεις πειστική συμπεριφορά,
κι ίσως μετρητά στο χέρι,
μάλλον θα σε συλλάβουν για λαθρεμπόριο στα μπλόκα.
Ο Πάμπλο είχε το κατάλληλο ύφος και, κυρίως, πολύ χρήμα.
Αλλά στην Κολομβία του '70,
δεν ακολουθούσαν όλες οι οργανώσεις επιβολής νόμου τους ίδιους κανόνες.
Ένα βράδυ, ο Εσκομπάρ κι οι άντρες του γυρνάνε στο Μεντεγίν από τον Ισημερινό,
αλλά συναντούν απρόβλεπτη καθυστέρηση.
Ο Πάμπλο ξέρει τη διαδικασία,
μα είναι άλλοι αστυνομικοί.
Είναι η μυστική αστυνομία της Κολομβίας, γνωστή ως DAS.
Στην Κολομβία, υπάρχει το DAS.
Διοικητικό τμήμα ασφάλειας.
Το DAS ήταν σαν το FBI.
Ασχολούνταν με μυστικές πληροφορίες.
Ήξεραν ότι ερχόταν ο Πάμπλο
κι ανακάλυψαν 39 κιλά πολτό κόκας
στη ρεζέρβα του φορτηγού.
Τον έπιασαν επ' αυτοφώρω.
Ο Πάμπλο τούς δωροδοκεί.
Οι πράκτορες του DAS δεν εξαγοράζονται τόσο εύκολα.
Τον συλλαμβάνουν για διακίνηση.
Ευτυχώς, ο Εσκομπάρ έχει επιλογές για να ανακτήσει την ελευθερία του.
Κανονίζει να σταλεί δώρο στον δικαστή της υπόθεσης.
Ο δικαστής εκτιμά τη χειρονομία
και το δείχνει.
Όσο για τους πεισματάρηδες πράκτορες που δεν υπέκυψαν στον Εσκομπάρ…
γίνονται παράδειγμα του τι γίνεται
όταν αρνείσαι τη γενναιοδωρία του Πάμπλο Εσκομπάρ.
Από εκεί και πέρα,
κάθε αστυνομικός στο διάβα του Πάμπλο είχε μια απλή επιλογή.
Πλάτα
ή πλόμο.
Plata o plomo σημαίνει "ασήμι ή μόλυβδος".
Ή θα πάρεις τα λεφτά ή θα φας τη σφαίρα.
Ήταν προσφορά που δεν μπορούσε κανείς να αρνηθεί.
Το να στηρίζεσαι στην αστυνομία είναι μια αρχή.
Στη συνέχεια της εκστρατείας επιρροής
πρέπει να πάρεις με το μέρος σου κι άλλη προβληματική ομάδα.
Τον ανταγωνισμό.
Πώς κάνεις συμμάχους τους πιθανούς εχθρούς;
ΤΑΚΤΙΚΗ ΕΝΣΤΕΡΝΙΣΟΥ ΤΗ ΣΥΝΕΡΓΑΣΙΑ
Λέτε ότι αν θες να πας γρήγορα, πήγαινε μόνος.
Αλλά αν θες να πας μακριά, πήγαινε με ομάδα.
Γιατί όλοι μαζί πετυχαίνουν πιο πολλά.
Οι αρχιμαφιόζοι πρέπει να έχουν στρατηγικές συμμαχίες με ομοίους τους,
γιατί όλοι θέλουν το ίδιο επιτυχημένο αποτέλεσμα, σωστά;
Να βγάλουν λεφτά.
Μπορεί να βγει πολύ χρήμα εκεί έξω,
αλλά αν διεκδικούμε τα ίδια, θα αρχίσουμε το πιστολίδι.
Δεν θα βγάλει κανείς τίποτα. Θα γεμίσουμε πτώματα.
Έτσι γεννήθηκαν οι εγκληματικές υπερομάδες.
Ο Σικελός αρχιμαφιόζος Μπανταλαμέντι συνεργάστηκε με την αμερικανική μαφία
για τη διακίνηση ηρωίνης.
Η επιχείρηση είχε το ψευδώνυμο "The Pizza Connection",
γιατί το εμπόριο γινόταν σε νεοϋορκέζικες πιτσαρίες.
Η αρχηγός σπείρας εμπορίας ανθρώπων γνωστή ως Αδερφή Πινγκ,
που έχτισε αυτοκρατορία αξίας 40 εκατ. βάζοντας λαθραία Κινέζους στις ΗΠΑ,
πλήρωσε τους πρώην αντιπάλους της
σχεδόν ένα εκατομμύριο δολάρια για να τη βοηθήσουν.
Και τρομοκρατούσε όσους δεν πλήρωναν.
Ενώ οι Λάκι Λουτσιάνο, Μπάγκσι Σίγκελ και Μέιερ Λάνσκι
ένωσαν τις συμμορίες τους στην ποτοαπαγόρευση
και δημιούργησαν Το Συνδικάτο.
Την πρώτη αμερικανική πολυεθνική μαφία.
Αυτό θα πει προοδευτική σκέψη.
Όσο αυξάνονταν οι φιλοδοξίες του,
ο Πάμπλο είχε λόγους να εξερευνήσει την εποικοδομητική συνεργασία.
Το εμπόριο κοκαΐνης ήταν ανταγωνιστική αγορά στην Κολομβία.
Αρκετοί σημαντικοί παίκτες ανταγωνίζονταν για μερίδιο της αγοράς.
Ο κάθε έμπορος έκανε τα δικά του,
έπρεπε να εξασφαλίσει την αγορά των χημικών.
Δύσκολο, πού θα βρει τα χημικά; Είναι συγκεκριμένες οι εταιρείες χημικών.
Έβγαζαν λεφτά; Εννοείται.
Μα οι έμποροι ναρκωτικών θα αντιμετώπιζαν μια κρίση
που θα άλλαζε τα πάντα.
Στην Κολομβία, αντάρτες αρχίζουν να απάγουν εύπορους πολίτες
ζητώντας λύτρα.
Πολύ κερδοφόρα κομπίνα.
Και για όσους δεν πληρώνουν, μοιραία.
Σύντομα, βάζουν στόχο τους εμπόρους ναρκωτικών και τις οικογένειές τους.
Η Μάρτα Οτσόα, η μικρή αδερφή των κορυφαίων εμπόρων, των αδερφών Οτσόα,
πέφτει θύμα απαγωγής
από μέλη της μαρξιστικής ομάδας ανταρτών Μ-19.
Ζητούν εκατομμύρια για να γυρίσει σώα.
Ο Πάμπλο κι οι Οτσόα συγκαλούν σύνοδο
των κορυφαίων εμπόρων της Κολομβίας.
Όταν μαζεύτηκαν, ο Πάμπλο επιμένει να μην πληρωθούν λύτρα,
αλλά να χρηματοδοτήσουν δικό τους ιδιωτικό στρατό
με πιασάρικο τίτλο.
MAS. "Muerte a los secuestradores".
Δηλαδή, θάνατος σ' αυτούς που απάγουν για λύτρα.
Τιμή συμμετοχής; Ένα εκατομμύριο πέσος, γύρω στα 33.000 δολάρια.
Και δέκα εκτελεστές.
Λίγες μέρες μετά τη δημιουργία, ο MAS ξεκινάει το κυνήγι.
Σκοτώνουν πάνω από 100 υπόπτους για απαγωγή σε όλη τη χώρα…
μέχρι να πάρουν το μήνυμα οι απαγωγείς της Μάρτα Οτσόα.
Αυτό που άρχισε ως τακτική συνεργασίας σύντομα έγινε κάτι πιο βαθύ,
καθώς αυτοί οι παράδοξοι συνεργάτες δημιουργούν μια συμμαχία διαρκείας,
η οποία έγινε γνωστή στον κόσμο ως "το καρτέλ ναρκωτικών του Μεντεγίν".
Ο καθένας προσέφερε κάτι διαφορετικό για να μοιραστούν.
Τότε άρχισαν να αυξάνονται τα κέρδη.
Έγιναν πολύ πιο ισχυροί ως ομάδα απ' ό,τι ήταν ατομικά.
Ως τις αρχές της δεκαετίας του '90,
το καρτέλ του Μεντεγίν χειριζόταν το 80% της κοκαΐνης παγκοσμίως.
Μονοπωλούν την επιχείρηση κοκαΐνης.
Με άλλα λόγια, καθορίζουν την τιμή.
Αλλά ποιος ήταν πάντα πάνω από όλους;
Ο Πάμπλο Εσκομπάρ.
Κι ο οραματιστής έχει τις μεγαλύτερες απολαβές.
Στα μέσα της δεκαετίας του '80, έβγαζε ένα εκατομμύριο δολάρια τη μέρα.
Αλλά όταν διοικείς παράνομη αυτοκρατορία,
τα αυξανόμενα κέρδη θα αυξήσουν και την ανεπιθύμητη προσοχή.
Το εγχειρίδιο θα σου δείξει πώς να κρατήσεις μακριά τους λύκους
και να επεκτείνεις κι άλλο την επιρροή σου.
ΤΑΚΤΙΚΗ ΑΠΟΠΛΑΝΗΣΕ ΤΟΝ ΛΑΟ
Αγάπη.
Όλοι θέλουμε να νιώσουμε ασφαλείς και προστατευμένοι.
Το ίδιο ισχύει και για τους αρχιμαφιόζους.
Οι εγκληματίες υψηλού επιπέδου θέλουν τη στήριξη της κοινής γνώμης.
Αν σε στηρίξει η κοινότητα,
ίσως ο κόσμος να παραβλέψει το γεγονός ότι παρανομείς.
Όσο πιο πολλή στήριξη εξασφαλίσει ένας αρχιμαφιόζος,
τόσο πιο πολύ θα οχυρωθεί.
Πρώτο βήμα για να πάρεις τον λαό με το μέρος σου;
Δείξε τη φιλάνθρωπη πλευρά σου.
Όπως αυτοί εδώ.
Οι γιοι του Κάρλο Γκαμπίνο, ο Τόμας κι ο Τζόσεφ,
που λέγεται ότι έβγαλαν 70 εκατομμύρια από απάτη με φορτηγά,
έδωσαν πάνω από ένα εκατομμύριο για κέντρο παιδιών με καρκίνο,
που εξακολουθεί να έχει το όνομά τους σε μια μονάδα.
Μετά το καταστροφικό τσουνάμι που χτύπησε την Ιαπωνία το 2011,
η Γιακούζα, υπό τον Κενίτσι Σινόντα,
παρέδωσε απ' τους πρώτους βοήθεια στις κατεστραμμένες περιοχές.
Κι ο διαβόητος υπαρχηγός της φαμίλιας Κολόμπο, ο Ουίλιαμ Κουτόλο,
ήταν ευεργέτης του Εθνικού Συλλόγου Έρευνας για τη Λευχαιμία.
Ντύθηκε κι Άγιος Βασίλης στο χριστουγεννιάτικο πάρτι.
Η επίθεση γοητείας του Πάμπλο
είχε και το πλεονέκτημα ότι εκείνος καταλάβαινε το κοινό του.
Ο Εσκομπάρ είχε ταπεινή καταγωγή
κι ήξερε τις ανάγκες του λαού του.
Η κυβέρνηση εξυπηρετούσε μόνο την ελίτ.
Ο Πάμπλο Εσκομπάρ κατάφερε να γεμίσει το κενό
που δεν γέμιζε η κυβέρνηση,
παρέχοντας υπηρεσίες και πράγματα που χρειάζονταν τα χαμηλά στρώματα.
Η γενναιοδωρία του Πάμπλο έχει πολλές μορφές.
Με τα λεφτά του φτιάχνονται δρόμοι, ηλεκτρικές γραμμές,
νοσοκομεία,
στάδια,
αίθουσες πατινάζ.
Ακόμα και συγκρότημα 600 κατοικιών για τους πιο άπορους πολίτες,
που βαφτίστηκε "Συνοικία του Πάμπλο Εσκομπάρ".
Φτιάχνει ζωολογικό κήπο με δωρεάν είσοδο,
με 200 εξωτικά ζώα.
Χρηματοδοτεί ποδοσφαιρικές ομάδες.
Και φτιάχνει γήπεδα σε όλη την πόλη. Με φώτα.
Ενίοτε, παίζει κι ο ίδιος.
Μοιράζει λεφτά στις πιο φτωχές γειτονιές,
συχνά συνοδευόμενος από καθολικούς ιερείς.
Δίνει και στην εκκλησία λεφτά.
Η κοινότητα τον έβλεπε ως Ρομπέν των Δασών,
που έκλεβε απ' τους πλούσιους καπιταλιστές και έδινε στους φτωχούς.
Έτσι, θεωρούνταν ήρωας απ' τους ανθρώπους της γειτονιάς του.
Αυτό σήμαινε αφοσίωση.
Ο κόσμος θεωρούσε τον Εσκομπάρ καλό παιδί
και κακή την κυβέρνηση.
Όταν έχεις τον κόσμο με το μέρος σου, είσαι νικητής.
Έτσι νικάς την κυβέρνηση.
Ακόμα κι όταν φαίνεται ότι η γειτονιά σου είναι ασφαλής,
οι έξωθεν απειλές είναι άλλο θέμα.
Τα ναρκωτικά απειλούν την κοινωνία μας. Απειλούν τις αξίες μας
κι υπονομεύουν τους θεσμούς.
Σκοτώνουν τα παιδιά μας.
Θέλουμε να πείτε "Όχι".
Πες "Όχι" στα ναρκωτικά.
Απλώς πες "Όχι".
Υπολογίζεται ότι 96 τόνοι κοκαΐνης
μπήκαν λαθραία πέρυσι στις ΗΠΑ.
Προσπαθούμε να κάνουμε ό,τι μπορούμε ως κυβέρνηση
για να πολεμήσουμε τους εμπόρους.
Η κυβέρνηση της Κολομβίας δεχόταν πολλή πίεση απ' τις ΗΠΑ
να πατάξει τους εμπόρους ναρκωτικών.
Κι αυτό οδήγησε σε μια ενοχλητική απόφαση.
Οι ΗΠΑ υπέγραψαν συνθήκη με την Κολομβία
που επέτρεπε την έκδοση στις ΗΠΑ Κολομβιανών εμπόρων ναρκωτικών.
Τρομακτικό, αλλά μην ανησυχείς.
Στο εγχειρίδιο θα μάθεις
πώς να αξιοποιήσεις τη νεοαποκτηθείσα δημοφιλία σου.
ΤΑΚΤΙΚΗ ΑΣΧΟΛΗΣΟΥ ΜΕ ΤΗΝ ΠΟΛΙΤΙΚΗ
Πολιτική. Είναι αργή. Είναι ζόρικη.
Αλλά όταν θες να ασκήσεις πολιτική επιρροή,
πρέπει να πας στην πηγή.
Αν είσαι ο Πάμπλο Εσκομπάρ,
υπάρχει ένας νόμος που μετράει πάνω απ' όλους.
Ο Πάμπλο Εσκομπάρ φοβόταν την έκδοση,
την πιθανότητα να μεταφερθεί βιαίως στις Ηνωμένες Πολιτείες
όπου σχεδόν σίγουρα θα αντιμετώπιζε τη δικαιοσύνη και φυλάκιση.
Ο Πάμπλο έπρεπε να εξαφανίσει αυτό το ενδεχόμενο.
Ο Εσκομπάρ κατάλαβε ότι αν ήθελε να αλλάξει τους νόμους,
ο καλύτερος τρόπος ήταν εκ των έσω.
ΦΕΒΡΟΥΑΡΙΟΣ 1982 1 ΧΡΟΝΟΣ ΑΦΟΤΟΥ ΕΓΙΝΕ ΒΑΡΟΝΟΣ ΝΑΡΚΩΤΙΚΩΝ
Κατέβηκε σε θέση αναπληρωτή στο Κογκρέσο στην περιφέρειά του.
Η κύρια ιδεολογία του κινήματος είναι το δημόσιο πνεύμα,
ο εθνικισμός, τα κοινωνικά προγράμματα.
Όσο για το περίπλοκο παρελθόν του…
Ο Εσκομπάρ επιμελήθηκε προσεκτικά τη δημόσια εικόνα του.
Προσέλαβε υπεύθυνο δημοσίων σχέσεων
για να τον κάνει να φανεί νόμιμος επιχειρηματίας,
για να δωροδοκήσει δημοσιογράφους και να διαγράψει το παρελθόν του.
Ακολούθησε τα χνάρια του Ορτέγκα,
εν ενεργεία πολιτικού, και κέρδισε.
Όταν τελείωσαν οι εκλογές,
ο Πάμπλο πάει καμαρωτά στο Κογκρέσο σαν συνηθισμένος άνθρωπος.
Εκτός απ' την εξουσία και την αίγλη του αξιώματος,
η νέα θέση του Πάμπλο είχε κι άλλα χρήσιμα τυχερά.
Ως μέλος του Κογκρέσου,
ο Εσκομπάρ είχε ασυλία σε ποινικές διώξεις,
είχε διπλωματική βίζα για τις ΗΠΑ
και μπορούσε να επηρεάσει τη συνθήκη έκδοσης της Κολομβίας,
που ήθελε να ξεφορτωθεί.
Ωστόσο, οι μεγαλειώδεις φιλοδοξίες του
τον έφεραν αντιμέτωπο με έναν τρομερό αντίπαλο.
ΡΟΝΤΡΙΓΚΟ ΛΑΡΑ
Ο Ροντρίγκο Λάρα ήταν ο υπουργός Δικαιοσύνης
που είχε διοριστεί όταν ο Εσκομπάρ εξελέγη στο Κογκρέσο.
Ήταν πολιτικός όλη του τη ζωή
κι ένθερμος πολέμιος των εμπόρων ναρκωτικών.
Ο υπουργός ήξερε ποιος ήταν ο Πάμπλο.
Συνειδητοποίησε ότι ο Πάμπλο χλεύαζε το Κογκρέσο
όντας απλώς στην αίθουσα.
16 ΑΥΓΟΥΣΤΟΥ 1983
Την πρώτη του μέρα στο Κογκρέσο,
είναι ξεκάθαρο ότι δεν ταιριάζει.
Ο Ροντρίγκο Λάρα ετοιμάζεται να κάνει ακόμα πιο άβολη την κατάσταση.
Ξεκινά τη συνεδρία
και καταγγέλλει τη δριμεία επίδραση του εμπορίου ναρκωτικών στην κοινωνία.
Κι έπειτα στρέφει την προσοχή του στον Πάμπλο.
Ο Λάρα αποκαλύπτει ότι ο Εσκομπάρ είναι βαρόνος ναρκωτικών
και δηλώνει ότι λέει ψέματα στο Κογκρέσο
και τον λαό της Κολομβίας.
Ο Πάμπλο συνεχίζει να αρνείται τις κατηγορίες.
Όπως και να το δει κανείς, μας συκοφαντούν
και ισχυρίζονται ότι δίνουμε ψευδείς πληροφορίες.
Επιβλαβή λόγια
που εξαπολύουν οι πολιτικοί εχθροί μας.
Μετά από έρευνα ενός έτους, ο Εσκομπάρ εκδιώχθηκε απ' το Κογκρέσο.
Ο Εσκομπάρ δεν χάνει μόνο
όποια ασυλία από διώξεις πιθανόν να είχε,
όποια επιρροή μπορεί να είχε στην πολιτική ναρκωτικών της Κολομβίας,
αλλά εξευτελίζεται κι εκτίθεται κιόλας προσωπικά.
Η προσπάθειά του να μπει στην πολιτική βρέθηκε σε αδιέξοδο.
Υπάρχει κι άλλος τρόπος να υποκύψει στη θέλησή σου η κυβέρνηση.
Κι αυτός που ακολουθεί δεν είναι τόσο ευγενικός.
ΤΑΚΤΙΚΗ ΞΕΠΕΡΝΑ ΚΑΘΕ ΕΜΠΟΔΙΟ
Όταν είσαι εύπορος,
μπορείς να βασιστείς σ' αυτό για να προάγεις τα συμφέροντά σου.
Ως το τέλος της δεκαετίας του '80, λίγοι είχαν πιο πολύ χρήμα απ' τον Πάμπλο.
Είναι στο προσκήνιο.
Έχει τόσα λεφτά, που δεν ξέρει τι να τα κάνει.
Είναι ίσως ο πλουσιότερος εγκληματίας στον κόσμο.
Και δεν θέλει να τα παρατήσει.
Αλλά μια νέα γενιά πολιτικών ήθελε να κάνει όνομα
υποσχόμενη να καταστρέψει τον Πάμπλο και τους συνεργάτες του.
Ο Λουίς Κάρλος Γκαλάν κατέβαινε για πρόεδρος της Κολομβίας,
κι ήταν υπέρ της έκδοσης των εμπόρων ναρκωτικών.
Η δημοτικότητά του ήταν εκπληκτική.
Έφτασε στην πατρίδα μας
όπως έφτασε και σε 60 χώρες του κόσμου.
Αν είσαι ο Εσκομπάρ,
αυτός είναι ο τελευταίος που θα 'θελες να κυβερνήσει τη χώρα σου.
ΑΥΓΟΥΣΤΟΣ 1989 8 ΧΡΟΝΙΑ ΑΦΟΤΟΥ ΕΓΙΝΕ ΒΑΡΟΝΟΣ ΝΑΡΚΩΤΙΚΩΝ
Ώρα να ασκήσεις την επιρροή σου πιο άμεσα.
Ο Γκαλάν δολοφονείται με εντολή του Εσκομπάρ.
Οι ιδέες του Γκαλάν, όμως, δεν εξαφανίζονται τόσο εύκολα.
Δεν χάθηκαν τα προβλήματα του Εσκομπάρ,
γιατί ο επιτελάρχης του Γκαλάν,
ο Σέσαρ Γκαβίρια, γίνεται υποψήφιος πρόεδρος.
Ο Γκαβίρια ήταν ο μόνος υποψήφιος υπέρ της έκδοσης
κάποιων ηγετών καρτέλ στις ΗΠΑ για δίκη.
Μάλλον δεν πήρε το μήνυμα.
Ο Πάμπλο αποφασίζει να σκοτώσει τον Γκαβίρια.
Παίρνει πληροφορίες
ότι ο Γκαβίρια θα ήταν στην πτήση από Μπογκοτά προς Κάλι.
Ο Πάμπλο έδωσε εντολή να μπει βόμβα στο αεροπλάνο.
Το αεροπλάνο απογειώνεται, κι η βόμβα εκρήγνυται στον αέρα.
Νεκρά 107 άτομα στην Κολομβία σε συντριβή αεροπλάνου.
Το αεροπλάνο έπεσε λίγα λεπτά μετά την απογείωση.
Ίσως ήταν βόμβα,
και λέγεται ότι την έβαλαν έμποροι ναρκωτικών.
Αλλά υπήρχε ένα πρόβλημα.
Ο Γκαβίρια δεν ταξίδεψε.
Οπότε, πέθαναν 110 άνθρωποι
μόνο και μόνο επειδή ο Πάμπλο πίστευε ότι θα ήταν ένας συγκεκριμένος στην πτήση.
Μετά τη βόμβα στο αεροπλάνο,
ο κόσμος άρχισε να λέει ότι πρέπει να τον κλείσουν μέσα.
Τότε άρχισαν οι συντονισμένες προσπάθειες
για τον εντοπισμό του Εσκομπάρ.
Η αστυνομία βρίσκει και καταστρέφει κρυφούς διαδρόμους απογείωσης,
διαλύει εργαστήρια κοκαΐνης και ψάχνει τον Εσκομπάρ,
τον επικεφαλής του καρτέλ.
Μπορεί να φαίνεται ότι άρχισε να στριμώχνεται,
αλλά ο Πάμπλο είχε άλλον έναν άσο στο μανίκι
για να επιβληθεί και να εξασφαλίσει το μέλλον του.
ΤΑΚΤΙΚΗ ΠΑΙΞ' ΤΑ ΟΛΑ ΓΙΑ ΟΛΑ
Αφού έβγαλε δισεκατομμύρια κι απέκτησε μεγάλη επιρροή,
τον Πάμπλο Εσκομπάρ κυνηγούσαν πλέον οι Αρχές της Κολομβίας…
Καταζητείται ο Πάμπλο Εσκομπάρ.
…κι ο λαός ήθελε τη σύλληψή του.
Έπρεπε να γυρίσει ξανά τις πιθανότητες υπέρ του.
Η βία είναι το διαπραγματευτικό χαρτί του.
Είναι ο μόνος μοχλός πίεσης που του έχει απομείνει,
κι ο μόνος τρόπος με τον οποίο πιστεύει ότι μπορεί να μιλήσει με την κυβέρνηση.
Οι έμποροι ναρκωτικών απάντησαν σήμερα στη νέα πολιτική "Δείξτε Σκληρότητα".
Κήρυξαν πόλεμο στην κυβέρνηση.
Όσο σκουραίνουν τα πράγματα για τον Εσκομπάρ, όλα είναι στόχος,
κι η Μπογκοτά γίνεται εμπόλεμη ζώνη.
Σκοτώθηκαν χιλιάδες αθώοι άνθρωποι.
Εκείνος αφήνει φυλλάδια εκεί που εξερράγησαν βόμβες σε αμάξια.
Οι προς έκδοση. Los estraditables.
"Προτιμώ τάφο στην Κολομβία παρά ένα κελί φυλακής στις ΗΠΑ".
Με υπογραφή "Οι προς έκδοση".
Ξέραμε ότι ήταν ο Πάμπλο Εσκομπάρ.
Ήταν η υπογραφή του.
Η εκστρατεία του δεν άργησε να αποφέρει καρπούς.
Ολοένα κι αυξάνονται εκείνοι
που ρωτάνε την κυβέρνηση "Τι θα κάνετε για τη βία;
Φτάνει πια. Πώς θα μας προστατέψετε;"
Με τον φόβο της εξέγερσης, η κυβέρνηση πρόσφερε συμφωνία στον Πάμπλο.
Ο πρόεδρος Γκαβίρια
σκέφτηκε την ιδέα του "προγράμματος παράδοσης".
Τι ήταν αυτό; Εσύ, ως εγκληματίας, παραδίνεσαι
και συμφωνείς να δηλώσεις ένοχος σε έγκλημα της επιλογής σου.
Ως αντάλλαγμα, απαλλάσσεσαι από κάθε άλλο έγκλημα
που διέπραξες, ακόμα και φόνο.
Αυτό είχε ως στόχο να δελεάσει ή να καταστρέψει τον Εσκομπάρ.
19 ΙΟΥΝΙΟΥ 1991 10 ΧΡΟΝΙΑ ΑΦΟΤΟΥ ΕΓΙΝΕ ΒΑΡΟΝΟΣ
Το μόνο καλύτερο απ' το να φέρεις την κυβέρνηση στο τραπέζι
είναι να την αναγκάσεις να γονατίσει.
Ο Πάμπλο Εσκομπάρ επικοινώνησε με την κυβέρνηση κι είπε
"Είμαι διατεθειμένος να σταματήσω την εκστρατεία με τις βόμβες
κι είμαι διατεθειμένος να παραδοθώ.
Ωστόσο, έχω κάποιους όρους".
Τον ρώτησαν "Τι θέλεις;"
"Θα χτίσω δική μου φυλακή.
Θέλω να νιώθω ασφάλεια".
Και τι είπε η κυβέρνηση; "Εντάξει".
"Θέλω να διαλέξω τους συγκρατούμενους, γιατί έχω πολλούς εχθρούς.
Πρέπει να βεβαιωθώ ότι δεν θα με σκοτώσουν".
Η κυβέρνηση είπε "Εντάξει".
"Θα προσλάβω δικούς μου δεσμοφύλακες.
Μην ανησυχείτε, εγώ θα τους πληρώνω".
Κι η κυβέρνηση είπε "Εντάξει".
Επιπλέον, δεν υπήρχε κανένας όρος για κατάσχεση της περιουσίας του.
"Αλλά το σημαντικό είναι ότι θέλω να αφαιρεθεί η έκδοση".
Η κυβέρνηση είπε "Εντάξει".
Ήταν η χειρότερη συμφωνία που είχε κλείσει η αστυνομία
στα παγκόσμια χρονικά.
Ουσιαστικά, ο Πάμπλο Εσκομπάρ είχε κερδίσει, κι εμείς είχαμε χάσει.
Και η ποινή φυλάκισης;
Η φυλακή που επέλεξε είναι γνωστή ως La Catedral.
Αυτή η φυλακή έχει μεγάλες τηλεοράσεις, τζακούζι, πισίνα με καταρράκτη
κι ό,τι χρειαζόταν για να συνεχίσει την επιχείρησή του
με ασφάλεια, ενώ απ' έξω υπήρχαν φύλακες.
ΙΟΥΛΙΟΣ 1992
Όταν μετά από έναν χρόνο στη φυλακή
η κυβέρνηση αποφάσισε να ακυρώσει τη συμφωνία
και να τον μεταφέρει σε λιγότερο άνετη φυλακή…
οι άντρες του Πάμπλο πήραν τα όπλα,
κι ο ίδιος έφυγε απ' την πίσω πόρτα.
Εκατοντάδες στρατιώτες
ψάχνουν στην ύπαιθρο τον πιο καταζητούμενο της χώρας.
Μέχρι τώρα, ο Εσκομπάρ τούς ξεγελάει.
Αν και δεν παρέμεινε για πολύ φυγάς,
αυτός που είπε ότι προτιμά τον θάνατο στην Κολομβία απ' το κελί στις ΗΠΑ
έπαθε αυτό που ήθελε.
12 ΧΡΟΝΙΑ ΑΦΟΤΟΥ ΕΓΙΝΕ ΒΑΡΟΝΟΣ
Χάρη στην κολομβιανή αστυνομία και την αμερικανική Δίωξη Ναρκωτικών.
Ο Πάμπλο Εσκομπάρ πέθανε όπως έζησε. Βίαια.
Ο θάνατός του ίσως είναι η χαριστική βολή στο καρτέλ του Μεντεγίν.
Χαράσσοντας το μοναδικό μονοπάτι του,
ο Εσκομπάρ έγινε ένας από τους δέκα πλουσιότερους στον κόσμο
με περιουσία που υπολογίζεται στα 30 δισεκατομμύρια δολάρια.
Ποιος λέει ότι το έγκλημα δεν έχει χρήμα;
Η νοοτροπία της μαφίας είναι
"Είναι κορόιδο όποιος δεν έδωσε τον όρκο".
Πρέπει να βγάλεις χρήμα, αλλά δεν σκοτώνουμε μόνο.
Βλέπουμε τι θέλει ο κόσμος. Και του το προσφέρουμε.
Τουλάχιστον, η μαφία δεν προσπαθεί να κοροϊδέψει κανέναν.
Αυτοί οι γίγαντες του εγκλήματος
πήραν τον έλεγχο της μοίρας τους
κι έφτασαν τόσο ψηλά, όσο οι κοινοί θνητοί απλώς ονειρεύονται.
Σέβονται και φοβούνται τους αρχιμαφιόζους.
Αν σε ικανοποιεί η τωρινή ζωή σου,
ίσως αυτή η αλλαγή καριέρας να μην είναι για σένα.
Αλλά ας μη γελιόμαστε.
Είναι απλό. Θες χρήμα, εξουσία, σεβασμό;
Γίνε αρχιμαφιόζος.
Δεν θέλουμε όλοι τα πιο ωραία πράγματα στη ζωή;
Εγώ σου έδωσα τα εργαλεία.
Λοιπόν; Τι περιμένεις;
ΠΩΣ ΝΑ ΓΙΝΕΙΣ ΑΡΧΙΜΑΦΙΟΖΟΣ
Υποτιτλισμός: Νότα Μουζάκη